Vild kørsel i sjtålet bil Tidligt tirsdag morgen jagtede politiet en flok unge mennesker, der kørte med alt for høj fart fra Tylstrup imod Hjallerup i en stjålet bil. Kørte 180km/t i den forkerte side Det var to indbrud imod henholdsvis Kvisthuset og Tylstrup-Hallens Cafeteria, der natten imellem mandag og tirsdag fik politiet til at eftersætte en bil i Tylstrup. Bilen stak af, da politiet forsøgte at stoppe den efter indbruddet i Tylstrup-Hallen. Politiet forfulgte bilen i en halv time, før det lykkedes at stoppe den. Bilen kørte med 180 km/t på landevejen imod Hjallerup. Udover den høje fart kørte Passaten til tider i den forkert eside af vejen, og venstre rundt om et helleanlæg. Fem anholdt En blind vej blev enden på jagten, og politiet kunne her anholde fem personer. Tre mænd på 19, 24 og 25 år samt to kvinder på 17 og 18 år. I forvejen eftersøgt Den 25-årige mandlige fører af bilen blev her til eftermiddag fremstillet i grundlovsforhør. Manden var påvirket ved pågribelsen, og er blevet testet for både alkohol og euforiserende stoffer.  Manden var i forvejen eftersøgt af politiet, da han er udeblevet for en afsoning af en tidligere dom. Manden er sigtet for blandt andet indbrud, færdsel uden kørekort og at køre i den stjålne bil, som i øvrigt havde stjålne nummerplader påhæftet. Fire løsladt igen De resterende fire anholdte er blevet igen løsladt. Det oplyser Nordjyllands Politi.

Opsummering:
Med 180 km i timen forsøgte en gruppe unge at flygte fra politiet i grå Passat i nat.